यूपी के देवरिया जिले से खबर है कि चाचा नेहरू के नाम से विख्यात एवं देश के प्रथम प्रधानमंत्री पण्डित जवाहर लाल नेहरू की टाऊन हाल में लगी ऐतिहासिक प्रतिमा को बीती रात कुछ अज्ञात शरारती तत्वों ने क्षतिग्रस्त कर दिया। घटना के बाद कांग्रेस पार्टी के कार्यकर्ताओं ने आक्रोश व्यक्त कर सड़क जाम कर हंगामा किया। मूर्ति तोड़े जाने को लेकर देवरिया नगर पालिका की तरफ से कोतवाली थाने में अज्ञात लोगों के खिलाफ मुकदमा दर्ज कराया गया है।